stanford-oval/wikipedia huggingface dataset:
בית קברות יהודי

קברים יהודיים בישראל
מצבות בבית העלמין היהודי בהר הזיתים, ירושלים
בית קברות יהודי ב-Kasteelwal שב-Buren, הולנד
בית הקברות היהודי וואנקהיים/טובינגן בגרמניה
בית קברות יהודי (או בית עלמין, בית עולם, בית החיים, בית שלום) הוא בית קברות שבו טומנים היהודים את מתיהם כדי לקיים את מצוות הקבורה. בית קברות יהודי נרכש ונתמך בדרך כלל בכספים קהילתיים, והקמת בית קברות היא אחת העדיפויות הראשונות של קהילה יהודית חדשה.
שמירה על כבוד המת היא עיקר חשוב בהלכה היהודית, ממנו נובעים כללים להתנהלות תקינה בבית קברות. עם חנוכתו של בית קברות יהודי, מתקיים בו טקס קידוש מיוחד ועליו להישאר ללא הפרעה תמיד. הפרעה למתים, הפקת תועלת מגופה או מקבר, או פעולה בכל דרך העלולה להיתפס כ"לעג לרש", כמו הערות גנאי או בדיחה, אסורות לגמרי. כמו כן, אכילה, שתייה או עישון, אסורים בנוכחות המתים.
גילוי כבוד ראוי למתים מחייב גם הימנעות מהלנת המת,  שימוש בהיתרים הלכתיים בשבתות ובחגים דתיים כדי להבטיח טיפול הולם במתים, טהרת גוף המת לקראת קבורה ועיטופו בתכריכים.
היסטוריה

בתי קברות יהודיים מוקדמים הוכרזו תמיד מחוץ לעיר. בגולה מקובל לקבור את המתים עם הרגליים לכיוון ירושלים. על גבי המצבות מצוינות בדרך כלל כתובות בעברית ובשפה המקומית. בתקופת שלטון גרמניה הנאצית נהרסו וחוללו בתי קברות יהודיים בכל רחבי אירופה.
בתי הקברות היהודיים הגדולים ביותר באירופה נמצאים בבודפשט, לודז', פראג, ורשה, וינה וברלין. בתי קברות יהודיים אחרים באירופה כוללים את בית הקברות היהודי בחוטין ואת אנדרטת חתם סופר (חלק מבית העלמין היהודי העתיקה בברטיסלאבה).
ראו גם

קבורה בישראל
בתי הקברות הצבאיים של מדינת ישראל
הערות שוליים

↑  "IAJGS cemetery site". Iajgs.org. אורכב מ-המקור ב-2016-08-18. נבדק ב-2012-12-25.
↑  Lamm, M (2000). The Jewish Way in Death and Mourning. New York: Jonathan David Company Inc.
| --- | --- |
בקרת זהויות :  NLI: 987007556308705171  GND: 4331943-9  LCCN: sh95006635  NKC: ph127998
בירז' (מחוז משנה)

| --- | --- |
סמל בירז'סמל בירז'

אגם סירוונה בתחומי מחוז-משנה בירז'
 מדינה:  ליטא ליטא
 מחוז:  פוניבז'
 בירת המחוז המשנה:  בירז'
 תאריך ייסוד:  20 ביוני 1950 
 שטח:  1,476 קמ"ר
 גובה:  54.5 מטרים
 אוכלוסייה:  ‏
  ‑ במחוז המשנה:  22,442 (1 בינואר 2023)
 קואורדינטות:  56°16′58″N 24°48′55″E﻿ / ﻿56.28278°N 24.81528°E﻿ / 56.28278; 24.81528
 אזור זמן:  UTC +2
 www.birzai.lt
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
בירז' (בליטאית: Biržų rajono savivaldybė, נהגה: בירז'אי ‏האזנהקובץ:Birzai.ogg‏Ⓘ‏) הוא אחד מ-60 מחוזות משנה של ליטא. מבחינה מנהלית הוא מחוז משנה של מחוז פוניבז'.
מחוז-משנה בירז' הוא המחוז הצפוני ביותר בליטא, משתרע על פני 1,476 קמ"ר, ואוכלוסייתו מנתה בשנת 2014, למעלה מ-26,000 תושבים. העיר בירז' היא העיר הגדולה ביותר במחוז-המשנה, ומשמשת כמרכז המנהלי שלו.
יישובים

במחוז המשנה שתי עיירות גדולות: עיירת המחוז בירז', וובלנינקס (ואבולניק). ארבע עיירות: קופרלישקיס, נמוניליו רדווילישקיס, פבירז'י ופפיליס; ו-538 כפרים קטנים וחוות.
בירידיה

מכתב א"ע 365, מכתבו של בירידיה
בירידיה היה שליט מגידו בתקופת הברונזה המאוחרת ב (המחצית הראשונה של המאה ה-14 לפנה"ס), קיומו ידוע ממכתבי אל-עמארנה. במכתבים הוא מכונה "נסיך העיר" (באכדית: amelu שפירושו המילולי "איש העיר"). שמו  של בירידיה מעיד על מוצא הודו-איראני, כשמו של שכנו מתענך "ישדתה".
בתקופה זאת כנען הייתה כפופה לשלטון מצרים. השלטון נעשה באמצעות מושלי הערים אשר ניהלו את הערים והעלו מיסים למצרים, ובאמצעות החזקת חיל מצב מצרי בכנען.
מכתבי אל-עמארנה הם ארכיון מכתבים גנוזים שהתגלה בחפירות ארכאולוגיות באל עמארנה שבמצרים התיכונה בסוף המאה ה-19 ובתחילת המאה ה-20. בארכיון נמצאו שבעה מכתבים שנכתבו על ידי בירידיה - מכתבים א"ע 242, 243, 244, 245, 246, 247 ו-365. בנוסף מוזכר השם בירידיה בקורפוס מכתבי כומידו של שליט כּוּמִידוּ עיר עתיקה ששכנה בבקאע שבלבנון. באחד המכתבים שזהות שולחו ונמענו אינם ידועים עוסק ברכושו של איש בשם בירידיה. שולח המכתב מזכיר שלמרות בקשותיו הקודמות לא נשלח אליו רכושו. לא ברור אם מדובר באותו אדם, ייתכן ובירידיה שליט מגידו נהרג ושולח המכתב (אולי קרוב משפחתו) מבקש שישלחו אליו את רכושו.
מכתביו של בירידיה לפרעה עוסקים בניסיונותיו של לבאיה שליט שכם המעוניין להרחיב את תחום שלטונו לאזורים בעמק יזרעאל ובכך מסכן את שלטונו של בירידיה.
על פי מכתב א"ע 244 של בירידיה, לבאיה מנצל את החזרת הגדוד המצרי הסדיר ממגידו למצרים כדי לבצע את תוכניות ההתפשטות שלו. הוא נעזר בבעלי בריתו החבירו. הסיבה להחזרת הגדוד המצרי אינה מובהרת מהמכתבים. השערת החוקרים היא שהגדוד הוחזר אולי בשל מאורע חגיגי לכבוד אמנחותפ השלישי, או כדי לעזור לאמנחותפ הרביעי לסגור את מקדשי נא אמון. במכתב זה מתלונן בירידה על מצור שהטיל לבאיה על העיר מתוך מטרה לכבוש אותה. בירידיה הצליח להדוף את לבאיה, ובעקבות זאת נשלח מכתב 243 המספר שבירידיה שומר עכשיו על מגידו, ביום שומר על השדות עם מרכבות, ובלילה על החומות.
במכתב א"ע 245 כותב בירידיה למלך מצרים ומבטיח לו לתפוס את לבאיה חי. לבאיה היה שבוי במגידו, על פי המכתב סַֻרתַ מושל עכו לקח את לבאיה ממגידו והבטיח לשלוח אותו למצרים באנייה. במקום זאת קיבל ממנו כסף ושחרר אותו ביחד עם בעלמהר מחנתון לביתו. על פי מכתב זה, היחסים בין מגידו וממלכת עכו מתוחים למדי. ייתכן והסיבות לכך הוא בסמיכות השטחים בשליטתם שהביאו לתביעות טריטוריאליות.
לפי מכתב 248 כנראה נכללה תענך בתחום ממלכתו של בירידיה. במכתב 365 מתלונן בירידיה שהוא חורש לבדו את אדמות שונם ולשם כך גייס אנשים כמס עובד מיפו ומנריבתה.
באחד המכתבים מסופר שבירידיה שלח שלושים ראשי בקר למצרים.
הערות שוליים

↑  למלך אדוני: מכתבי אל-עמראנה, כמד, תענך, ומכתבים נוספים מהמאה הארבע-עשרה לפסה"נ (ספריית האנציקלופדיה המקראית, כ), תרגמה: ציפורה כוכבי-רייני, מוסד ביאליק, ירושלים; והוצאת הספרים של אוניברסיטת בן-גוריון בנגב, תשס"ה, עמ' 304-301
↑  אהרון קמפינסקי, מגידו : עיר-מדינה כנענית ומרכז ממלכתי ישראלי, הוצת החברה לחקירת ארץ-ישראל ועתיקותיה, 1993, עמ' 29
באסטיל

| --- | --- |

הלהקה בשנת 2018
 מקום הקמה:  לונדון 
 מוקד פעילות:  לונדון, אנגליה
 תקופת הפעילות:  מ-2010
 סוגה:  אינדי פופ, אינדי רוק, סינת'פופ, אינדיטרוניקה
 חברת תקליטים:  וירג'ין, Virgin EMI, Capitol Music, יוניברסל מיוזיק גרופ
 אתר רשמי
 פרופיל ב-IMDb
 חברים
 דן סמית' קייל סימונס ויליאם פרקוארסון כריס "וודי" ווד
 
באסטיל  (באנגלית: Bastille) היא להקת רוק בריטית, אשר נוסדה בלונדון בשנת 2010. הלהקה הוקמה כפרויקט סולו של הסולן דן סמית', שהחליט מאוחר יותר להקים את הלהקה. חברי הלהקה הם דן סמית', כריס ווד, ויליאם פרקוארסון וקייל סימונס. שם הלהקה מגיע מתוך המילה בסטיליה, כיוון שיום הולדתו של סמית' חל ביום הבסטיליה.
בדצמבר 2010 הודיעה חברת התקליטים EMI כי היא הציעה לבאסטיל חוזה הקלטות עם וירג'ין רקורדס. סינגל הבכורה של הלהקה, "Overjoyed" יצא לאחר מכן באפריל 2012. אלבום הבכורה של הלהקה, Bad Blood, יצא לאור במרץ 2013 והגיע למקום הראשון במצעד האלבומים של בריטניה. הסינגל הרביעי שיצא מאלבום זה, "Pompeii", זכה לביקורות חיוביות וגרסת מיקסר שלו אף הייתה מועמדת לפרס הגרמי להקלטת מיקסר ב-2014.
הלהקה הייתה מועמדת לארבעה פרסי Brit בשנת 2014, עבור פריצת הדרך הבריטית של השנה, הלהקה הבריטית של השנה, סינגל השנה ואלבום השנה, מתוכם זכתה הלהקה בפרס פריצת הדרך הבריטית של השנה. נכון לפברואר 2014, באסטיל מכרה למעלה מ-2.07 מיליון תקליטים בממלכה המאוחדת בלבד.
חברי הלהקה

דן סמית', נולד ב-14 ביולי 1986 - קולות, קלידים, כלי הקשה (Floor tom), מפיק, משורר
קייל סימונס, נולד ב-5 בפברואר 1988 - קלידים, כלי הקשה, גיטרת בס, קולות גיבוי, סינתסייזר
ויליאם פרקוארסון, נולד ב-22 בספטמבר 1983 - גיטרת בס, קלידים, גיטרה, גיטרה אקוסטית, קולות גיבוי, גיטרה חשמלית
כריס "וודי" ווד, נולד ב-6 ביולי 1985 - תופים, קולות גיבוי
דיסקוגרפיה > אלבומי אולפן

2013: Bad Blood
2016: Wild World
2019: Doom Days
2022: Give Me The Future
דיסקוגרפיה > אוספים

2013: All This Bad Blood
2019: Doom Days (This Got Out of Hand)
דיסקוגרפיה > מיני-אלבומים

2011: Laura Palmer EP
2012: iTunes Festival: London 2012
2013: Haunt
2013: iTunes Festival: London 2013
2014: Live in Mexico City 2014
2017: Spotify Live
2017: Apple Music Festival: London 2016
2020: Goosebumps
דיסקוגרפיה > אלבומי רמיקס

2013: Remixed
דיסקוגרפיה > מיקסטייפים

2012: Other People's Heartache
2012: Other People's Heartache, Pt. 2
2014: VS. (Other People's Heartache, Pt. III)‎
2018: Other People's Heartache, Pt. 4
הערות שוליים

↑  אתר טקס הגרמי, המועמדים לפרס המיקסר בטקס פרסי הגרמי
| באסטיל |
| --- | --- | --- |
| דן סמית' • קייל סימונס • ויליאם פרקוארסון • כריס (וודי) ווד | דן סמית' • קייל סימונס • ויליאם פרקוארסון • כריס (וודי) ווד |  |
| אלבומים | Bad Blood‏ • Wild World‏ • Doom Days‏ |  |
| מיקסטייפים | Other People's Heartache |  |
| סינגלים | "Flaws"‏ • "Overjoyed"‏ • "Bad Blood"‏ • "Pompeii"‏ • "Laura Palmer"‏ • "Things We Lost in the Fire"‏ • "Of the Night"‏ • "Oblivion"‏ • "Torn Apart"‏ • "Good Grief"‏ • "Send Them Off!"‏ • "Blame"‏ • "Glory"‏ • "Quarter Past Midnight"‏ • "Happier"‏ • "Grip"‏ • "Doom Days"‏ • "Joy"‏ • "Those Nights"‏ • "Bad Decisions"‏ • "Another Place"‏ • "Can't Fight This Feeling"‏ • "What You Gonna Do???" |  |
| --- | --- |
בקרת זהויות :  BnF: cb16706767v (data)  GND: 1035607700  ISNI: 0000 0004 6884 2079  LCCN: no2013038566  MusicBrainz: 7808accb-6395-4b25-858c-678bbb73896b  NKC: osa2014835470  VIAF: 144788393   WorldCat (עם VIAF): 144788393
באדי מרפי

| --- | --- |

מרפי, אפריל 2018
 לידה:  26 בספטמבר 1988 (בן 36) מלבורן, ויקטוריה, אוסטרליה
 שם במה:  באדי מת'יוס באדי מרפי מאט סילבה מרפי
 משקל:  92 ק"ג
 גובה:  1.80 מטר
 מקום מגורים:  אורלנדו, פלורידה, ארצות הברית
 לאום:  אוסטרלי
 קריירה מקצוענית:  2007–הווה (כ־17 שנים)
 מאמנים:  קרלו קאנון WWE Performance Center
 ליגות:  AEW
 מידע אישי
 בן או בת זוג:  אלכסיס קאופמן (2017–2018)  דמי בנט (2022–?) 
 
מת'יו אדמס (באנגלית: Matthew Adams; נולד ב-26 בספטמבר 1988), הידוע יותר בשם הבמה שלו, באדי מת'יוס הוא מתאבק אוסטרלי, המופיע בארגון ההיאבקות All Elite Wrestling‏ (AEW). הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה באדי מרפי.
קריירת היאבקות מקצועית > קריירה מוקדמת (2007–2013)

ב-3 בדצמבר 2010 אדמס זכה באליפות המדינה של הארגון PCW, ארגון שבו הופיע תחת השם מאט סילבה. לאחר מכן, זכה גם באליפות במשקל כבד של הארגון MCW ב-28 בינואר 2012.
קריירת היאבקות מקצועית > WWE > NXT‏ (2013–2018)

ב-17 במרץ 2013 אדמס חתם על חוזה פיתוח ב-WWE ונשלח לארגון הפיתוח שלהם, NXT, שם הופיע תחת השם באדי מרפי בקרב ביחד עם סוייר פלטון וטרוי מקליין נגד קולין קאסידי, וסלי בלייק ואנג'לו דוקינס ב-23 בנובמבר. ב-14 במאי 2014 הוא חבר לשורות אליאס סמסון בהפסדם לאסנשיין. באוגוסט 2014 מרפי הצטוות לווסלי בלייק וביחד עברו לקריירה במחלקת הזוגות. ב-14 באוגוסט הם נוצחו על ידי הלוצ'ה דרגונס (קאליסטו וסין קארה). ביתר שנת 2014, הם הפסידו לזוגות כמו הלוצ'ה דרגונס ו"הוודוילנס" (איידן אינגליש וסיימון גוטץ').
ב-21 בינואר 2015 בלייק ומרפי ניצחו את הוודוילנס ואיתגרו במהרה את אלופי הזוגות, הלוצ'ה דרגונס, לקרב על חגורות האליפות. שבוע לאחר מכן השניים זכו באליפות הזוגות, ובכך מרפי הפך לאוסטרלי הראשון בארגון שמחזיק באליפות כלשהי. באירוע NXT TakeOver: Rival ניצחו בקרב חוזר את אלופי הזוגות לשעבר, הלוצ'ה דרגונס. לאחר מכן פתחו בחודש מרץ בפיוד נגד אנזו אמורה וקולין קאסידי, שהיו מלווים לזירה בכרמלה. ב-13 במאי בלייק ומרפי הסיחו את דעתה של כרמלה בקרב שלה נגד אלכסה בליס, מעשה שהפך את הזוג לזוג בעלי דמויות לא אהודות על הקהל. באירוע NXT TakeOver: Unstoppable בליס עזרה לבלייק ומרפי לשמור על חגורות האליפות. לאחר סדרת הגנות מוצלחות על התארים, בלייק ומרפי הפסידו אותם לוודוילנס באירוע NXT TakeOver: Brooklyn, הפסד שקטע תקופת כהונה של 219 ימים. ב-18 במאי לאחר ההפסד שלהם לשינסקה נקאמורה ואוסטין אריס, בליס ובלייק עזבו את מרפי, מה שנתן רמז לסיום הידידות בין השלושה.
ניסיון ליישר את ההדורים בין בלייק למרפי היה בקרב שלהם נגד הזוג TM-61, אך חוסר בתקשורת ביניהם גרם לניסיון זה להכשל. מרפי הצהיר שהוא מתאבק יחידים מעתה ואילך ב-22 ביוני 2016 כשהפריע לשיחה שהתקיימה בין הג'נרל מנג'ר, ויליאם ריגל, למתאבק שינסקה נקאמורה, מה שהוביל לקרב ביניהם באותה תוכנית, קרב שבו מרפי הפסיד. מרפי התאבק נגד בלייק בקרב יחידים ב-12 באוקטובר, קרב זה נגמר ללא תוצאה לאחר שסמואה ג'ו התערב ותקף את שניהם. ב-4 בינואר 2017 מרפי הצטוות לשורות טיי דילינג'ר בניצחונם על בובי רוד ואליאס סמסון במופע שהתקיים בעיר הולדתו של מרפי, מלבורן. קרב זה היה הקרב הטלוויזיוני היחיד בכל שנת 2017, למרות שהמשיך להתאבק במופעי NXT שלא שודרו לטלוויזיה.
קריירת היאבקות מקצועית > WWE > אלוף ה-WWE במשקל קל (2018–2019)

ב-13 בפברואר 2018 דווח שמרפי השיל ממשקלו במיוחד כדי להיות אחד המשתתפים בטורניר להכתרת האלוף ה-WWE במשקל קל החדש, טורניר שנערך בתוכנית 205 לייב. בסיבוב הראשון מרפי ניצח את ארייה דבארי, אך בסיבוב הבא שהיה רבע הגמר, הפסיד למוסטפא עלי. ב-27 במרץ התחרה בקרב מרובע נגד קאליסטו, אקירה טוזאווה ו-TJ פרקינס, ואף ניצח בקרב זה. שבוע לאחר מכן ניצח את קאליסטו בקרב יחידים. ב-10 באפריל מרפי תקף את האלוף החדש שהוכתר ברסלמניה, סדריק אלכסנדר, בעת חגיגות הזכייה שלו באליפות, מה שהפך את דמותו לדמות רעה. מרפי היה אמור לפגוש את אלכסנדר לקרב על האליפות באירוע הרויאל ראמבל הגדול ביותר, אך תוצאת השקילה שלו הייתה 207 פאונדים, כשהגבול המותר הוא 205 פאונדים בלבד, לכן מרפי הוסר מקרב האליפות ולא יתחרה בתוכנית עד שלא יגיע לדרישות המשקל הרצויות. ב-1 במרץ חזר מרפי להתחרות בתוכנית לאחר שנשקל והוציא תוצאה של 204 פאונדים, כשבאותה התוכנית הוא מנצח מתאבק מקומי ולאחר הקרב מותקף על ידי סדריק אלכסנדר. ב-8 במאי מרפי ניצח את מוסטפא עלי בקרב המרכזי של הערב. בקרב המרכזי של התוכנית שנערכה ב-19 ביוני, מרפי בקרב משולש נגד מוסטפא עלי והידאו איטמי, בקרב שבו איטמי ניצח. ב-3 ביולי מרפי נוצח על ידי מוסטפא עלי בקרב ללא פסילות. ב-7 באוגוסט, מרפי וטוני ניס ניצחו בקרב זוגות את קאליסטו ולינסה דוראדו. ב-28 באוגוסט, מרפי גבר על קאליסטו. באירוע סופר שואו-דאון, שנערך ב-6 באוקטובר, בעיר הולדתו, ניצח מרפי את אלכסנדר וזכה באליפות ה-WWE במשקל קל. ב-7 בנובמבר, מרפי ניצח את מארק אנדרוז במסגרת פרק של 205 לייב שצולם במנצ'סטר, אנגליה. באירוע סדרת ההישרדות, שנערך ב-18 בנובמבר, מרפי ניצח את מוסטפא עלי ושמר בהצלחה על התואר. ב-28 בנובמבר, מרפי וניס נוצחו בקרב זוגות על ידי אלכסנדר ועלי. ב-12 בדצמבר, מרפי ניצח את גראן מטאליק. באירוע TLC: שולחנות, סולמות וכיסאות, שנערך ב-16 בדצמבר, מרפי הגן בהצלחה על חגורת האליפות בקרב החוזר נגד סדריק אלכסנדר. ב-15 בינואר 2019, מרפי ניצח את הומברטו קאריו בקרב שאינו היה על התואר. באירוע הרויאל ראמבל, שנערך ב-27 בינואר, מרפי הגן בהצלחה על התואר בקרב מרובע נגד אקירה טוזאווה, הידאו איטמי וקאליסטו. במופע המקדים לאירוע תא ההדחות, שנערך ב-17 בפברואר, מרפי רשם הגנה מוצלחת על התואר נגד אקירה טוזאווה. במהלך המופע המקדים לאירוע רסלמניה 35, שנערך ב-7 באפריל, מרפי הפסיד לניס, וכתוצאה מכך איבד את תואר אליפות ה-WWE במשקל קל. לאחר שספג השמצות מולווטין דרים על הפסדו לניס ברסלמניה 35, נקבע קרב ביניהם על אליפות צפון אמריקה של NXT. קרב זה נערך ב-17 באפריל בפרק של התוכנית NXT, ובו מרפי לא הצליח לנצח ולזכות בתואר. יומיים לאחר מכן בתוכנית 205 לייב, מרפי קיבל קרב חוזר נגד ניס על אליפות ה-WWE במשקל קל, אך ניס הצליח לנצח ולשמור על התואר בהצלחה. קרב זה היה הקרב האחרון של מרפי בתוכנית 205 לייב.
קריירת היאבקות מקצועית > WWE > העברה בין המותגים (2019–2020)

ב-16 באפריל, מרפי הועבר לתוכנית סמאקדאון כחלק מהסופרסטאר שייק-אפ. במופע המקדים לאירוע סאמרסלאם, שנערך ב-11 באוגוסט, מרפי ניצח את אפולו קרוז בפסילה, משום שרואן תקף אותו. יומיים לאחר מכן בתוכנית סמאקדאון, מרפי נוצח בקרב יחידים על ידי רומן ריינס. שבוע לאחר מכן, מרפי רשם ניצחון מפתיע על דניאל בריאן. ב-27 באוגוסט, מרפי הפסיד לעלי בקרב שמינית הגמר של טורניר מלך הזירה. ב-14 באוקטובר, מרפי הועבר לתוכנית Raw כחלק מהדראפט לשנת 2019, באותה התוכנית הוא ניצח את סדריק אלכסנדר. שבועיים לאחר מכן, מרפי גבר על R-טרות'. ב-4 בנובמבר, מרפי רשם ניצחון נוסף על סדריק אלכסנדר. שבועיים לאחר מכן, מרפי רשם ניצחון על אקירה טוזאווה. ב-25 בנובמבר, מרפי ניצח את מאט הארדי. באירוע TLC: שולחנות, סולמות וכיסאות, שנערך ב-15 בדצמבר, מרפי נוצח על ידי אליסטר בלאק. מרפי הפסיד פעם נוספת לאותו בלאק ב-30 בדצמבר בתוכנית Raw.
קריירת היאבקות מקצועית > WWE > העלילה עם סת' רולינס (2019–2021)

ב-13 בינואר 2020, מרפי רשם הפסד נוסף לאליסטר בלאק. לאחר הקרב, הוא שכב מחוץ לזירה עד הקרב המרכזי שהתנהל בין סת' רולינס ו-The Authors of Pain (אקאם ורזאר) לבין ביג שואו, קווין אואנס וסמואה ג'ו, ובו הוא עזר לקבוצתם של רולינס ו-AOP לנצח בקרב; לאחר ניצחון זה, נודע שהוא הצטרף אליהם והפך לחלק אינטגרלי מקבוצתם. שבוע לאחר מכן, מרפי ורולינס ניצחו את ה-Viking Raiders (אריק ואיבר) וכתוצאה מכך הפכו לאלופי הזוגות של Raw. ב-27 בינואר, מרפי וסת' רולינס רשמו הגנה ראשונה מוצלחת על התואר כאשר ניצחו את קווין אואנס וסמואה ג'ו. שבוע לאחר מכן, באדי מרפי ו-AOP ניצחו בקרב הדחות שלושה נגד שלושה את קווין אואנס וה-Viking Raiders. ב-7 בפברואר, ה-WWE החליטו לקצר את שם הבמה שלו למרפי. שלושה ימים לאחר מכן, מרפי, רולינס ו-AOP ניצחו בקרב ארבעה נגד ארבעה את קווין אואנס, סמואה ג'ו וה-Viking Raiders. באירוע סופר שואודאון, שנערך ב-27 בפברואר, מרפי וסת' רולינס הגנו בהצלחה על אליפות הזוגות נגד הסטריט פרופיטס (אנג'לו דוקינס ומונטז פורד). ב-2 במרץ, מרפי וסת' רולינס הפסידו את חגורות אליפות הזוגות לסטריט פרופיטס. באירוע תא ההדחות, שנערך ב-8 במרץ, מרפי ורולינס כשלו בניסיונם להשיב אליהם את חגורות האליפות לאחר שהפסידו לסטריט פרופיטס. ב-9 במרץ, מרפי, רולינס ו-AOP ניצחו בקרב ארבעה נגד ארבעה את הסטריט פרופיטס וה-Viking Raiders. ב-20 באפריל, מרפי כשל בהעפלתו לקרב הכסף בבנק במסגרת האירוע כסף בבנק לאחר שהפסיד לריי מיסטריו. שבועיים לאחר מכן, מרפי הפסיד לדרו מקינטייר בקרב שאינו היה על אליפות ה-WWE של האחרון. ב-18 במאי, מרפי גבר על הומברטו קאריו. שבוע לאחר מכן, מרפי ואוסטין ת'יאורי ניצחו בקרב זוגות את אליסטר בלאק והומברטו קאריו. ב-8 ביוני, מרפי ואוסטין ת'יאורי הפסידו בקרב זוגות לאליסטר בלאק והומברטו קאריו. ב-29 ביוני, מרפי ורולינס ניצחו בקרב זוגות את אליסטר בלאק והומברטו קאריו. במופע המקדים לאירוע The Horror Show at Extreme Rules, שנערך ב-19 ביולי, מרפי נחל הפסד לקווין אואנס. שמונה ימים לאחר מכן בתוכנית Raw, מרפי ניצח את הומברטו קאריו. באירוע פייבאק, שנערך ב-30 באוגוסט, מרפי וסת' רולינס הפסידו לדומיניק וריי מיסטריו. ב-21 בספטמבר, מרפי וסת' רולינס השתתפו בקרב זוגות משולש אשר קבע את הטוענים לכתר לאליפות הזוגות של Raw נגד הסטריט פרופיטס (אנג'לו דוקינס ומונטז פורד) באירוע התנגשות של אלופים נגד אנדרדה ואנג'ל גרזה ונגד דומיניק מיסטריו והומברטו קאריו, שבסופו אנדרדה וגרזה ניצחו. ב-28 בספטמבר, מרפי ניצח את דומיניק מיסטריו. שבוע לאחר מכן, מרפי וסת' רולינס ניצחו את דומיניק מיסטריו והומברטו קאריו. ב-23 באוקטובר, מרפי הפסיד בקרב יחידים לסת' רולינס. לעומת זאת, ב-20 בנובמבר, הוא הצליח לנצח את האחרון. שבוע לאחר מכן, הוא רשם ניצחון נוסף, הפעם על המלך קורבין. מנגד, הוא הפסיד לאותו קורבין ב-4 בדצמבר. ב-5 במרץ 2021, מרפי הפסיד בקרב יחידים לסזארו.
חיים אישיים

אדמס היה מאורס למתאבקת אלכסה בליס.
אליפויות והישגים

הישגים בארגון ההיאבקות All Elite Wrestling – AEW
אליפות השלשות של AEW (פעם אחת)  - ביחד עם מלאקאי בלאק וברודי קינג
הישגים בארגון ההיאבקות Ballarat Pro Wrestling – BPW
אליפות אוסטרליה של BPW (פעם אחת)
הישגים בארגון ההיאבקות Melbourne City Wrestling – MCW
אליפות במשקל כבד של MCW (פעם אחת)
הישגים בארגון ההיאבקות Professional Championship Wrestling – PCW
אליפות המדינה של PCW (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-33 מתוך 500 המתאבקים הטובים ביותר לשנת 2019
הישגים בארגון ההיאבקות World Wrestling Entertainment – WWE
אליפות הזוגות של Raw (פעם אחת)  - ביחד עם סת' רולינס
אליפות הזוגות של NXT (פעם אחת)  - ביחד עם וסלי בלייק/בלייק
אליפות ה-WWE במשקל קל (פעם אחת)
בוב אקהרדט

רוברט כריסטיאן אקהרדט (באנגלית: Robert Christian Eckhardt‏; 16 ביולי 1913 – 13 בנובמבר 2001) היה חבר דמוקרטי בבית הנבחרים של ארצות הברית שייצג את המחוז ה-8 של טקסס מ-1967 עד 1981, ועורך דין שעסק בדיני עבודה.
ביוגרפיה > ראשית חייו ומשפחתו

אקהרדט נולד באוסטין, טקסס ב-16 ביולי 1913. הוא היה אחיינו של חבר הקונגרס הדמוקרטי רודולף קלברג, אחיינו של חבר הקונגרס הרפובליקני הארי ורצבאך, ובן דודו של ריצ'רד מיפלין קלברג האב, יורש חוות קינג המפורסמת בדרום טקסס. אקהרדט סיים את לימודיו באוניברסיטת טקסס באוסטין ב-1935 וקיבל את התואר שלו במשפטים מבית הספר למשפטים של אוניברסיטת טקסס ב-1939. הוא שירת בצבא ארצות הברית מ-1942 עד 1944. אקהרדט מונה למנהל בדרום-מערב של משרד המתאם לעניינים בין-אמריקאיים, בשנים 1944–1945.
ביוגרפיה > קריירה פוליטית

הוא עבר ליוסטון ונבחר לחבר בבית הנבחרים של טקסס, וכיהן בין השנים 1958 ל-1966, שם ערך שיא הצבעות ליברלי למדי. אחד ההישגים המתמשכים של אקהרדט בבית הנבחרים של טקסס היה כתיבת חוק החופים הפתוחים של טקסס, שעבר ב-1959.
בשנת 1966, הוא נבחר כדמוקרט לקונגרס וייצג את מחוז הקונגרס ה-8 של טקסס, שכלל את רוב צפון יוסטון. אקהרדט היה נותן החסות של חוק כוחות המלחמה וחוק החומרים הרעילים.  הוא נבחר מחדש שש פעמים ללא קושי רציני. ב-1980, לעומת זאת, הוא הובס במעט על ידי ג'ק פילדס, והפסיד ב-4,900 קולות בלבד. הוא גם היה מייסד שותף של מגזין Texas Observer‏.
אקהרדט מת ב-13 בנובמבר 2001 באוסטין, טקסס. הוא נקבר בבית הקברות באוסטין ממוריאל פארק.
הערות שוליים

↑  "What are Open Beaches?". אורכב מ-המקור ב-15 במאי 2009. נבדק ב-6 ביוני 2009. {{cite web}}:  (עזרה)
↑  The Political Graveyard: Index to Politicians: Eberhart to Edds, politicalgraveyard.com
↑  Robert C. Eckhardt Papers, 1931-2001, TARO (Texas Archival Resources Online)
| --- | --- |
בקרת זהויות :  NLI: 987007290904105171  PLWABN: 9810566847905606  ISNI: 0000 0001 1661 3897  LCCN: no99009786  NTA: 135625440  SNAC: w68g9m1f  SUDOC: 079746039  US Congress: E000035  VIAF: 66099994   WorldCat (עם VIAF): 66099994
בוב ארויו

| --- | --- |
אין תמונה חופשית
 לידה:  1942 
 פטירה:  אוגוסט 2022 (בגיל 80 בערך) 
 מדינה:  ישראל 
 
רוברט (בוב) אָרוֹיוֹ (1942 – אוגוסט 2022) היה פרסומאי שנחשב לחלוץ ופורץ דרך בענף הפרסום בישראל. היה מוכר גם כאביהם של "ילדי ארויו" שנרצחו באחד הפיגועים המזעזעים שאירעו בשנות ה-70. זכה בפרס הוקרה מיוחד על מפעל חיים של תחרות "קקטוס הזהב".
ביוגרפיה

בוב ארויו נולד במלטה וגדל באנגליה שם למד שיווק ופרסום. בתחילת שנת 1969 עלה לישראל עם אשתו ושני ילדיו, והשתלב במשרד הפרסום הוותיק "ד"ר יעקובסון". תוך זמן קצר הקים את המשרד "ארויו פרסומאים", והתבלט בפרסום מודעות חדשניות ונועזות.
משפחת ארויו התפרסמה בציבור הישראלי בינואר 1971 כאשר שכלה את ילדיה בפיגוע ברצועת עזה - מחבלים השליכו רימון יד אל תוך מכונית המשפחה, הרגו את שני הילדים (אביגיל ומרק דניאל) שישבו במושב האחורי ופצעו קשה את האם פריטי. המשפחה שיקמה את עצמה, ולימים נולדו לבני הזוג ארויו עוד שלושה ילדים.
ב-1976, אבנר בראל, ששימש עד אז תקציבאי בכיר במשרד הפרסום "דחף", הצטרף למשרד "ארויו פרסומאים". המשרד שינה את שמו ל"ארויו בראל", והחל כובש נתחי פרסום של חברות גדולות. מסעות הפרסום שהפיק המשרד זכו לתשומת לב מיוחדת, ולקוחות כמו: שטיחי ראובן, תה ויסוצקי, לנצ'יה, הבנק הבינלאומי הראשון, פולגת, דורינא וחברות אחרות שמו לב לסגנון החדש והצטרפו למשרד שהתמקם בליגה הראשונה של משרדי הפרסום.
ב-1979 נפרדו ארויו ובראל. בראל הקים את משרד "קשר בראל" (שהפך ברבות הימים ל"מקאן תל אביב"). ארויו הצטרף למשרד הפרסום הוותיק של אליהו טל והאיחוד הוליד את משרד "טל ארויו", שהיה בין המובילים בענף הפרסום. בין לקוחות המשרד היו: אתא, אמקור ומפלגת הליכוד.
ב-1984 עזב ארויו את המשרד ועבר לעסוק בייעוץ שיווקי. בין השאר היה יועץ שיווק של חברת "מפרו" של קיבוץ הגושרים, שייצרה את מכשיר ה"אפיליידי", מסיר שיער שזכה להצלחה בינלאומית. בנוסף שימש כמנהל המקצועי של בית הספר לפרסום, שיווק ותקשורת שהקים איגוד המפרסמים בישראל.
ב-2004 הוענק לבוב ארויו פרס מיוחד על מפעל חיים בפרסום ושיווק בתחרות "קקטוס הזהב" של האיגודים לפרסום בארץ.
חלוץ ופורץ דרך

בוב ארויו שינה, לדעתם של רבים, את כללי הפרסום שהיו מוכרים עד שנות ה-70. ענף הפרסום התבסס על שני צינורות פרסום עיקריים – עיתונות ורדיו. המודעות כמו תשדירי הרדיו, נערכו בסטנדרטים שמרניים שכללו בעיקר מלל פשוט ולא מתוחכם, ללא עיבוד מקצועי.
משרד ארויו היה בין הראשונים שהעזו לפרסם מודעות גדולות על פני עמוד או שניים, ובהן בלטו בעיקר הגרפיקה והמסר המרכזי במשפט אחד. הטקסט הנותר שימש כמקור מידע באותיות קטנות. הייתה זו מהפכה של ממש בפרסום המודעות שהתבססו עד אז על מבנה שמרני של כותרת, תמונה וטקסט פשוט בחלוקה זהה. לחברות כמו פולגת ודורינא הפיק עמודים כפולים שהכילו בעיקר מראה חזותי נקי הכולל תמונות או גרפיקה בליווי משפט אחד או שניים. בחברות אחרות עשה שימוש בעבודה של מאיירים מקצועיים שלא השתלבו עד אז במודעות פרסום.
המודעות של ארויו משכו תשומת לב גם בניסוח המתוחכם והבוטה שאיש לא העז לעשות לפניו - אף שלא דיבר עברית צחה של צברים ילידי הארץ, השכיל ארויו לשלב טקסטים וסיסמאות קולעות שהצליחו להעביר מסרים.
ארויו העלה על המפה חברות מסחריות שפרצו דרך לשוק הישראלי באמצעות קמפיינים פרסומיים נועזים. דמויות מוכרות עברו בדרכן המקצועית דרך משרדו של ארויו, כמו מנחם זילברמן, רפי דייגי, רמי שלמור ואריה רוטנברג.
נפטר באוגוסט 2022.
הערות שוליים

↑  שני ילדים ישראלים נהרגו ברימון בעזה, למרחב, 3 בינואר 1971
ר. גאון, 2 ילדים ישראליים נהרגו מרימון בעזה – הוריהם נפצעו, על המשמר, 3 בינואר 1971
↑  איילה צורף, נפטר הפרסומאי הוותיק אליהו טל - מראשוני הפרסומאים בישראל, באתר TheMarker‏, 30 ביוני 2004
↑  יגאל לביב, מפרסמים מחליפים פרסומאים, חדשות, 3 באפריל 1984
↑  "טל ארויו" יתן שירותי פרסום לליכוד, מעריב, 4 במאי 1984
המבצע להצלת ארידור, כותרת ראשית, 17 במאי 1983
↑  טל־ארויו מתפרק, כותרת ראשית, 29 באוגוסט 1984
↑  נווית זומר, מפרו ממשיכה בצמצומים; הקימה חברה־בת בארה'יב, חדשות, 18 בפברואר 1991
↑  אגוד המפרסמים בישראל - בית הספר לפרסום, שיווק ותקשורת - בחסות האוניברסיטה העברית בירושלים, חדשות, 15 באוגוסט 1989
↑  ענת ביין, ‏בוב ארויו יקבל פרס מפעל חיים ב"קקטוס", באתר גלובס, 2 במאי 2004
↑  גינגי פרידמן, בדרך אל דור המדבר, באתר TheMarker‏, 21 ביולי 2003
↑  פוסט בפייסבוק של ג'ינג'י פרידמן